Paġna IL-KUNSILL TAL-UNJONI EWROPEA, l-importanza li tittieħed azzjoni biex tiġi modernizzata u mtejba l-kwalità tas-sistemi edukattivi fl-UE, mill-edukazzjoni bikrija fit-tfulija sal-edukazzjoni għolja, sabiex tiġi pprovduta edukazzjoni ta' kwalità għolja lil kulħadd, speċjalment fid-dawl tal-aħħar riżultati tal-OECD PISA 2015, li juru b'mod ċar il-ħtieġa li tiġi mtejba l-effiċjenza tas-sistemi tal-edukazzjoni u t-taħriġ, u b'mod partikolari l-eżiti tat-tagħlim ta' studenti bi sfond ta' migrazzjoni jew soċjoekonomiku żvantaġġat; li l-ġlieda kontra l-qgħad fost iż-żgħażagħ tibqa' prijorità ewlenija għal ħafna Stati Membri, u jieħu nota tal-proposti tal-Kummissjoni għal finanzjament addizzjonali għall-Inizjattiva favur l-Impjieg taż-Żgħażagħ, l-introduzzjoni li għaddejja tal-Garanzija għaż-Żgħażagħ, u miżuri li jindirizzaw il-qgħad fost iż-żgħażagħ, li jinkludu appoġġ għal apprendistati ta' kwalità, tagħlim imsejjes fuq ix-xogħol kif ukoll il-mobbiltà tal-apprendisti; l-importanza li jiġu estiżi aktar l-opportunitajiet għaż-żgħażagħ biex b'mod attiv jinvolvu ruħhom fil-volontarjat u inizjattivi soċjali kemm f'pajjiżhom stess kif ukoll barra, bħala mod biex jiżviluppaw ħiliet personali u kompetenzi li jippermettulhom ikollhom transizzjoni aktar faċli għall-ħajja adulta u d-dinja tax-xogħol. Barra minn hekk, opportunitajiet akbar biex jieħdu rwol attiv fuq livell komunitarju jikkontribwixxu b'mod sinifikanti għall-iżvilupp ta' dawk il-ħiliet u l-kompetenzi soċjali u ċiviċi meħtieġa għal parteċipazzjoni attiva taż-żgħażagħ fit-tisħiħ u l-bini ta' soċjetajiet aktar inklużivi u demokratiċi; l-inizjattiva "Ninvestu fiż-Żgħażagħ tal-Ewropa" li tkopri tliet oqsma ewlenin ta' dimensjoni transsettorjali u ta' importanza kritika għaż-żgħażagħ: opportunitajiet aħjar permezz tal-edukazzjoni u t-taħriġ, solidarjetà, parteċipazzjoni, mobbiltà tat-tagħlim u tax-xogħol, u tippreżenta matul l-ewwel semestru tal-2017 proposta leġislattiva adatta u bbażata fuq l-evidenza bir-rispett dovut għall-prinċipju ta' sussidjarjetà għall-operazzjoni tat-tieni fażi eventwali ta' Korp Ewropew ta' Solidarjetà, li tkopri kemm il-komponenti tal-volontarjat kif ukoll okkupazzjonali tagħha, li tiżgura l-kosteffettività u, wara konsultazzjoni mal-Istati Membri, il-partijiet ikkonċernati rilevanti u ż-żgħażagħ, qafas ċar, inkluż kif il-Korp Ewropew ta' Solidarjetà għandu jiġi ffinanzjat, implimentat u evalwat, sabiex ikun żgurat li l-Korp ta' Solidarjetà Ewropew mhux biss ikun kapaċi jilħaq l-objettiv tiegħu f'termini tal-involviment u l-parteċipazzjoni attivi taż-żgħażagħ iżda wkoll jiżgura apprendistati u proġetti ta' kwalità b'dimensjoni qawwija ta' tagħlim li jippermettu riżultati pożittivi għall-iżvilupp personali, soċjali u professjonali futur taż-żgħażagħ, filwaqt li jevita effetti mhux mixtieqa fuq is-suq tax-xogħol. IL-KUNSILL TAL-UNJONI EWROPEA U R-RAPPREŻENTANTI TAL-GVERNIJIET TAL-ISTATI MEMBRI, L-Unjoni Ewropea hija bbażata fuq valuri komuni u prinċipji ġenerali tad-dritt, stipulati fl-Artikoli 1 sa 3 tat-Trattat dwar l-Unjoni Ewropea (TUE), li jimmarka pass ġdid lejn il-ħolqien ta' għaqda dejjem iżjed ravviċinata fost il-popli tal-Ewropa; Il-politika tal-edukazzjoni għandha rwol ewlieni x'taqdi fit-trawwim tal-inklużjoni u r-rispett lejn id-diversità fl-Unjoni Ewropea (UE); L-edukazzjoni inklużiva tindirizza u tirreaġixxi għal bżonnijiet differenti tal-istudenti kollha f'ambjent tal-edukazzjoni formali, mhux formali u informali bl-objettiv li tinkoraġġixxi l-parteċipazzjoni ta' kulħadd fl-edukazzjoni ta' kwalità għolja; Id-diversità tas-soċjetajiet Ewropej iġġib magħha kemm opportunitajiet kif ukoll sfidi għas-sistemi tal-edukazzjoni u t-taħriġ li jirrikjedu enfasi akbar fuq il-promozzjoni tal-inklużjoni u l-valuri komuni sabiex tiġi ffaċilitata l-koeżistenza ta' identitajiet kulturali differenti f'Ewropa paċifika u demokratika; Id-diversità fl-Ewropa ser tkompli tiżdied fil-futur u jeħtieġ verament li niġġieldu kontra kull forma ta' intolleranza u esklużjoni soċjali li jaffettwaw kemm liċ-ċittadini Ewropej kif ukoll lill-migranti, b'mod partikolari dawk li jkunu għadhom kif waslu; L-importanza li tiġi inkoraġġita l-unità fid-diversità fil-politiki tal-edukazzjoni u tat-taħriġ, anke fil-perspettiva tas-60 anniversarju tat-Trattati ta' Ruma tal-1957, hija element ewlieni għat-tiswir ta' soċjetà inklużiva; il-ħtieġa li l-edukazzjoni u t-taħriġ irawmu l-inklużjoni fid-diversità biex tinkiseb edukazzjoni ta' kwalità għolja għal kulħadd, filwaqt li l-istudenti kollha jiġu mgħammra b'kompetenzi soċjali, ċiviċi u interkulturali biex jissaħħu, jiġu rriaffermati u jitrawmu l-valuri demokratiċi tal-UE, id-drittijiet fundamentali, l-inklużjoni soċjali u n-nondiskriminazzjoni kif ukoll iċ-ċittadinanza attiva; li l-iżgurar ta' edukazzjoni ta' kwalità għolja li tkun inklużiva għandu jitqies f'perspettiva ta' tagħlim tul il-ħajja li jkopri l-aspetti kollha tal-edukazzjoni. Din għandha tkun disponibbli u aċċessibbli għall-istudenti kollha ta' kull età, inkluż dawk li qed jiffaċċaw sfidi, bħal persuni bi bżonnijiet speċjali jew li għandhom diżabbiltà, dawk li ġejjin minn ambjent soċjoekonomiku żvantaġġat, minn ambjent ta' migrazzjoni jew minn żoni ġeografikament żvantaġġati jew żoni ta' gwerra, irrispettivament mis-sess, l-oriġini razzjali jew etnika, ir-reliġjon jew it-twemmin, id-diżabbiltà, l-età jew l-orjentazzjoni sesswali; kif stipulat fl-Għan ta' Żvilupp Sostenibbli (SDG) Nru 4 tan-NU dwar l-iżgurar ta' edukazzjoni ta' kwalità għolja li tkun inklużiva u ġusta u l-promozzjoni tal-opportunitajiet ta' tagħlim tul il-ħajja għal kulħadd, edukazzjoni u taħriġ ta' kwalità għolja għandhom jiżguraw li l-istudenti kollha jiksbu l-kompetenzi (għarfien, ħiliet u attitudni) meħtieġa biex jiġi promoss l-iżvilupp sostenibbli, inkluż, fost affarijiet oħra, permezz tal-edukazzjoni dwar l-iżvilupp sostenibbli u l-istili ta' ħajja, id-drittijiet tal-bniedem, l-ugwaljanza bejn is-sessi, il-promozzjoni ta' kultura ta' paċi u nonvjolenza, iċ-ċittadinanza globali u apprezzament tad-diversità kulturali u tal-kontribut tal-kultura lejn l-iżvilupp sostenibbli; edukazzjoni u taħriġ ta' kwalità għolja għal kulħadd ibbażati fuq l-inklużività, l-ugwaljanza, l-ekwità, il-kompetenzi u l-valuri adatti jikkontribwixxu wkoll biex jitrawmu l-impjegabbiltà, l-intraprenditorija, il-ħsieb innovattiv, il-ħiliet u l-kompetenzi diġitali u l-iżvilupp olistiku ta' student għaċ-ċittadinanza attiva; l-ugwaljanza u l-ekwità mhumiex l-istess u li s-sistemi tal-edukazzjoni jridu jitbiegħdu mill-mentalità tradizzjonali ta' universalità. Opportunitajiet indaqs għal kulħadd huma kruċjali, iżda mhux biżżejjed: jeħtieġ li tinkiseb l-"ekwità" fl-għanijiet, il-kontenut, il-metodi ta' tagħlim u l-forom ta' tgħallim previsti mis-sistemi tal-edukazzjoni u t-taħriġ biex tinkiseb edukazzjoni ta' kwalità għolja għal kulħadd; is-sistemi tal-edukazzjoni u t-taħriġ għandhom jakkomodaw id-diversi bżonnijiet, abbiltajiet u kapaċitajiet tal-istudenti kollha u joffru opportunitajiet ta' tgħallim lil kulħadd f'ambjent tal-edukazzjoni formali, mhux formali u informali; jeħtieġ li jingħata aktar appoġġ lill-għalliema, lill-edukaturi u persunal ieħor ta' tagħlim biex joperaw b'suċċess fis-sistemi tat-taħriġ li jippermettu perkorsi ta' tgħallim u li jindirizzaw il-bżonnijiet, l-abbiltajiet u l-kapaċitajiet differenti tal-istudenti. Fejn ikun adatt, jeħtieġ li dawn il-perkorsi ta' tgħallim ikunu mfassla apposta, minn isfel għal fuq u kollaborattivi; l-edukazzjoni u t-taħriġ ma jistgħux jitqiesu b'mod iżolat mill-aspetti soċjali, politiċi, storiċi, ambjentali u ekonomiċi. Ir-rwol ewlieni tal-politika tal-edukazzjoni u t-taħriġ għandu jkun ikkomplementat u appoġġat b'mod kooperattiv minn sferi oħra ta' politika sabiex tinkiseb edukazzjoni ta' kwalità għolja għal kulħadd; jippromwovu kultura edukattiva u etos demokratiċi u inklużivi li jagħtu valur lid-diversità, jinkoraġġixxu l-litteriżmu tal-media u tal-informazzjoni għal valutazzjoni kritika u riflessiva tal-informazzjoni u jagħmlu sensibilizzazzjoni dwar il-manipulazzjoni u l-propaganda, jagħtu lok għad-djalogu u d-diskussjoni dwar kwistjonijiet kontroversjali, u jipprovdu ambjent li jistimola u jrawwem filwaqt li jippermetti lill-istudenti kollha jisfruttaw il-potenzjal kollu tagħhom; jippromwovu l-iżvilupp u l-adozzjoni ta' miżuri li jippermettu l-identifikazzjoni bikrija u l-prevenzjoni tal-esklużjoni soċjali, il-bullying, it-tluq bikri mill-iskola u s-sinjali bikrin ta' radikalizzazzjoni, li jista' jwassal għall-estremiżmu vjolenti; jinkoraġġixxu l-għoti ta' opportunitajiet lill-istudenti kollha biex jinvolvu ruħhom f'perkorsi flessibbli, inkluż l-iżvilupp ta' ħiliet u kwalifiki vokazzjonali, it-taħlita ta' programmi formali, taħriġ fuq il-post tax-xogħol, tagħlim diġitali u mill-bogħod, validazzjoni ta' tagħlim mhux formali u informali, abbażi ta' sħubiji sodi bejn l-istituzzjonijiet vokazzjonali, in-negozji, is-sħab soċjali u partijiet ikkonċernati rilevanti oħra; jinkoraġġixxu approċċi li jappoġġaw lill-istudenti fl-edukazzjoni u t-taħriġ, inkluż billi jinġabru l-opinjonijiet tal-istudent dwar l-esperjenzi ta' tgħallim tiegħu, flimkien ma' dispożizzjonijiet dwar l-inklużività u l-ekwità li jippruvaw jikkumpensaw għall-punti ta' tluq differenti, jiġifieri dispożizzjonijiet li jmorru lil hinn mill-ugwaljanza tal-opportunità, biex tiġi żgurata l-inklużjoni fid-diversità u l-progress fil-kisba tal-ekwità; fejn meħtieġ, jiżviluppaw rotot edukattivi differenti li jwasslu għaċ-ċertifikazzjoni u jippromwovu perkorsi flessibbli tat-tgħallim. Dan ser jappoġġa t-tipi kollha ta' studenti bil-possibbiltà li jiksbu kwalifiki rikonoxxuti biex isibu impjieg siewi u jiżviluppaw f'livell personali; jappoġġaw lill-għalliema, lill-edukaturi u persunal ieħor ta' tagħlim u jrawmu l-motivazzjoni u kompetenzi tagħhom, inkluż pereżempju l-intelliġenza emozzjonali u l-ħiliet soċjali, biex jittrattaw id-diversità permezz ta' programmi ta' edukazzjoni inizjali tal-għalliem u l-iżvilupp professjonali kontinwu, inkluż l-edukazzjoni diġitali, għodod prattiċi, appoġġ u gwida kontinwi, filwaqt li jinkoraġġixxu wkoll forza ta' għalliema aktar diversa; jinkoraġġixxu diversi forom ta' evalwazzjoni u valutazzjoni biex jiġi żgurat li jiġu koperti forom differenti ta' tgħallim; jikkunsidraw l-użu ta' kurrikula u approċċi pedagoġiċi li jirriflettu d-diversitajiet soċjali, kulturali u diversitajiet oħra tal-istudenti; jappoġġaw istituzzjonijiet tal-edukazzjoni għolja fl-isforzi tagħhom biex jiżdiedu l-parteċipazzjoni u t-tlestija minn gruppi li huma sottorappreżentati, u jippromwovu l-involviment mill-persunal u l-istudenti f'attivitajiet tal-ħajja pubblika; irawmu l-integrazzjoni taċ-ċittadini ta' pajjiżi terzi fl-edukazzjoni, inkluż benefiċjarji ta' protezzjoni internazzjonali li jkunu għadhom kemm jaslu, inkluż permezz tat-tagħlim tal-lingwa; tkompli tippromwovi l-iskambju ta' prattiki tajba u approċċi innovattivi dwar kif tinkiseb edukazzjoni ta' kwalità għolja li tkun inklużiva u ġusta għal kulħadd, pereżempju permezz tal-Gruppi ta' Ħidma dwar l-ET2020, b'mod partikolari l-Grupp ta' Ħidma dwar il-promozzjoni taċ-ċittadinanza u l-valuri komuni tal-libertà, it-tolleranza u n-nondiskriminazzjoni permezz tal-edukazzjoni u l-iżvilupp ta' kompendju online ta' prattiki tajba; tippromwovi investimenti adegwati u effiċjenti sabiex tinkiseb edukazzjoni ta' kwalità għolja li tkun inklużiva u ġusta għal kulħadd, pereżempju permezz tal-Fondi Strutturali u ta' Investiment Ewropej; tappoġġa l-konsulenza bejn il-pari fil-qasam tal-"inklużjoni fid-diversità" fl-edukazzjoni billi tlaqqa' lill-pari minn amministrazzjonijiet nazzjonali, sabiex tingħata konsulenza esterna lil pajjiż li jitlob appoġġ kif ukoll ikun jista' jsir skambju ta' esperjenzi u għarfien fost il-pari. Jista' jiġi esplorat jekk il-konsulenza bejn il-pari tistax tkompli tissaħħaħ, inkluż bi żjajjar ta' studju għal terminu qasir bejn l-amministrazzjonijiet tal-edukazzjoni. tapprofondixxi t-tagħlim reċiproku dwar l-inklużjoni fid-diversità, b'mod partikolari permezz tal-programmi Erasmus+ ta' żvilupp professjonali permezz tal-mobbiltà għall-għalliema kif ukoll tkompli tiżviluppa eTwinning, School Education Gateway u Toolkit Ewropew għall-Iskejjel; tikkonsolida l-ħidma tal-Aġenzija tal-Unjoni Ewropea għad-Drittijiet Fundamentali fil-promozzjoni tar-rispett reċiproku, in-nondiskriminazzjoni, il-libertajiet fundamentali u s-solidarjetà fl-UE kollha; tikkonsolida l-ħidma tal-Aġenzija Ewropea għall-Bżonnijiet Speċjali u l-Edukazzjoni Inklużiva biex jingħataw informazzjoni u gwida abbażi tal-evidenza dwar l-implimentazzjoni tal-edukazzjoni inklużiva; torganizza attivitajiet ta' sensibilizzazzjoni, bħal konferenza dwar l-Inklużjoni fid-diversità biex tinkiseb edukazzjoni ta' kwalità għolja għal kulħadd, billi jittieħdu inkonsiderazzjoni attivitajiet simili oħra pprovduti minn organizzazzjonijiet internazzjonali oħra; tieħu inkonsiderazzjoni dawn il-konklużjonijiet meta tħejji u timplimenta azzjonijiet fil-qasam tal-edukazzjoni inklużiva u ta' kwalità. Konklużjonijiet tal-Kunsill dwar qafas strateġiku għall-kooperazzjoni Ewropea fl-edukazzjoni u t-taħriġ ("ET2020") (12 ta' Mejju 2009). Konklużjonijiet tal-Kunsill dwar l-edukazzjoni ta' tfal bi sfond ta' migrazzjoni (26 ta' Novembru 2009). Konklużjonijiet tal-Kunsill dwar l-edukazzjoni għall-iżvilupp sostenibbli (18 u 19 ta' Novembru 2010). Konklużjonijiet tal-Kunsill dwar id-dimensjoni soċjali tal-edukazzjoni u t-taħriġ (11 ta' Mejju 2010). Konklużjonijiet tal-Kunsill dwar il-kapaċità għall-impjieg tal-persuni ggradwati mill-edukazzjoni u t-taħriġ (10 u 11 ta' Mejju 2012). Konklużjonijiet tal-Kunsill dwar id-dimensjoni soċjali tal-edukazzjoni għolja (16 ta' Mejju 2013). Konklużjonijiet tal-Kunsill dwar it-tmexxija effettiva fl-edukazzjoni (25 u 26 ta' Novembru 2013). Dikjarazzjoni dwar il-promozzjoni taċ-ċittadinanza u l-valuri komuni tal-libertà, it-tolleranza u n-nondiskriminazzjoni permezz tal-edukazzjoni, Pariġi, 17 ta' Marzu 2015. Konklużjonijiet tal-Kunsill dwar ir-rwol tal-edukazzjoni bikrija tat-tfal u l-edukazzjoni primarja fit-trawwim tal-kreattività, l-innovazzjoni u l-kompetenza diġitali (18 u 19 ta' Mejju 2015). Rapport Konġunt tal-2015 tal-Kunsill u tal-Kummissjoni dwar l-implimentazzjoni tal-Qafas strateġiku għall-kooperazzjoni Ewropea fl-edukazzjoni u t-taħriġ (ET 2020) — Prijoritajiet ġodda għall-kooperazzjoni Ewropea fl-edukazzjoni u t-taħriġ (23 u 24 ta' Novembru 2015). Konklużjonijiet tal-Kunsill dwar it-tnaqqis tat-tluq bikri mill-iskola u l-promozzjoni tas-suċċess fl-iskola (23-24 ta' Novembru 2015). Riżoluzzjoni tal-Kunsill u tar-Rappreżentanti tal-Gvernijiet tal-Istati Membri, imlaqqgħin fil-Kunsill, dwar il-promozzjoni tal-iżvilupp u l-inklużività soċjoekonomiċi fl-UE permezz tal-edukazzjoni: il-kontribut tal-edukazzjoni u t-taħriġ għas-Semestru Ewropew 2016 (24 ta' Frar 2016). Konklużjonijiet tal-Kunsill dwar l-iżvilupp tal-litteriżmu fil-media u l-ħsieb kritiku permezz tal-edukazzjoni u t-taħriġ (30 u 31 ta' Mejju 2016). Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni dwar Pjan ta' Azzjoni dwar l-integrazzjoni ta' ċittadini ta' pajjiżi terzi (7 ta' Ġunju 2016). Konklużjonijiet tal-Kunsill u tar-Rappreżentanti tal-Gvernijiet tal-Istati Membri, imlaqqgħin fil-Kunsill, dwar il-prevenzjoni tar-radikalizzazzjoni li twassal għal estremiżmu vjolenti (21 u 22 ta' Novembru 2016). Monitoraġġ tal-Edukazzjoni u t-Taħriġ 2016 (Novembru 2016). Komunikazzjoni mill-Kummissjoni lill-Parlament Ewropew, il-Kunsill, il-Kumitat Ekonomiku u Soċjali Ewropew u l-Kumitat tar-Reġjuni dwar it-titjib u l-immodernizzar tal-edukazzjoni (Diċembru 2016). L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibaħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummetni jistgħu jintbagħtu lill-Kummissjoni permezz tal-faks (+32 22964301), permezz ta' email lil COMP-MERGER-REGISTRY@ec.europa.eu jew permezz tal-posta, bir-referenza M.8335 — AXA/Caisse des dépôts et consignations/Cible, f'dan l-indirizz: L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati sabiex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni b'faks (+32 22964301), b'email lil COMP-MERGER-REGISTRY@ec.europa.eu jew bil-posta, bir-referenza M.8359 — Amundi/Crédit Agricole/Pioneer Investments, fl-indirizz li ġej: L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. L-osservazzjonijiet jistgħu jintbagħtu lill-Kummissjoni bil-faks (+32 22964301), bil-posta elettronika lil COMP-MERGER-REGISTRY@ec.europa.eu jew bil-posta, bin-numru ta' referenza M.8330 — Maersk Line/HSDG, fl-indirizz li ġej: Il-lista mħejjija minn dan il-Kumitat tan-NU tinkludi: ISIL (Da'esh) u Al Qaida; persuni fiżiċi jew ġuridiċi, entitajiet, korpi u gruppi assoċjati ma' ISIL (Da'esh) u Al Qaida; kif ukoll persuni ġuridiċi, entitajiet u korpi li huma proprjetà ta' kull waħda minn dawn il-persuni, entitajiet, korpi u gruppi jew huma kkontrollati minnhom, jew b'xi mod iservu ta' appoġġ għalihom. Atti jew attivitajiet li jindikaw li individwu, grupp, impriża, jew entità huma "assoċjati ma'" ISIL (Da'esh) u Al Qaida, jinkludu: il-parteċipazzjoni fl-iffinanzjar, l-ippjanar, l-iffaċilitar, it-tħejjija jew it-twettiq ta' atti jew attivitajiet li jsiru minn, flimkien ma', taħt isem, f'isem jew b'appoġġ għal ISIL (Da'esh) u Al-Qaida jew minn kull ċellola, grupp affiljat, grupp żgħir li jinqata' minnha jew derivat tagħha; il-forniment, il-bejgħ jew it-trasferiment ta' armi u materjal relatat lil xi ħadd minnhom; ir-reklutaġġ għal xi wieħed minnhom; jew xi forma oħra ta' appoġġ għall-atti jew l-attivitajiet ta' xi wieħed minnhom. Il-Kumitat tal-Kunsill tas-Sigurtà tan-NU fit-22 ta' Frar 2017 approva ż-żieda tal-entrati ta' Bassam Ahmad Al-Hasri, Iyad Nazmi Salih Khalil, Ghalib Adbullah Al-Zaidi and Nayif Salih Salim Al-Qaysi fil-lista tas-Sanzjonijiet tal-Kumitat kontra l-ISIL (Da' esh) u Al-Qaida. Bassam Ahmad Al-Hasri, Iyad Nazmi Salih Khalil, Ghalib Adbullah Al-Zaidi and Nayif Salih Salim Al-Qaysi jistgħu f'kull mument jippreżentaw talba lill-Ombudsman tan-NU, flimkien ma' kull dokumentazzjoni ġustifikattiva, sabiex terġa' tiġi kkunsidrata d-deċiżjoni li jiġu inklużi fil-lista tan-NU msemmija hawn fuq. Din it-talba għandha tintbagħat fl-indirizz li ġej: Għal aktar informazzjoni mur fuq https://www.un.org/sc/suborg/en/sanctions/1267/aq_sanctions_list/procedures-for-delisting Il-miżuri li ġejjin tar-Regolament (KE) Nru 881/2002 japplikaw għall-individwi u l-entitajiet li jinsabu fl-Anness I: l-iffriżar tal-fondi u tar-riżorsi ekonomiċi kollha li jappartjenu lill-individwi u l-entitajiet ikkonċernati, jew li huma proprjetà tagħhom jew miżmuma minnhom, u l-projbizzjoni (fuq kulħadd) milli jagħmel disponibbli fondi u riżorsi ekonomiċi lill-individwi u l-entitajiet ikkonċernati jew għall-benefiċċju tagħhom, kemm direttament kif ukoll indirettament (l-Artikoli 2 u 2a); kif ukoll il-projbizzjoni tal-għoti, il-bejgħ, il-forniment jew it-trasferiment ta' pariri tekniċi, assistenza jew taħriġ relatati ma' attivitajiet militari lil kull individwu jew entità kkonċernata, kemm direttament kif ukoll indirettament (l-Artikolu 3). L-Artikolu 7a tar-Regolament (KE) Nru 881/2002 jipprevedi proċess ta' rieżami meta jiġu ppreżentati l-osservazzjonijiet dwar ir-raġunijiet għall-inklużjoni fil-lista minn dawk li jkunu elenkati. L-individwi u l-entitajiet miżjudin fl-Anness I permezz tar-Regolament ta' Implimentazzjoni (UE) Nru 2017/326 jistgħu jagħmlu talba lill-Kummissjoni biex isiru jafu r-raġunijiet għall-inklużjoni tagħhom fil-lista. Din it-talba għandha tintbagħat lil: Qed tinġibed ukoll l-attenzjoni tal-individwi u tal-entitajiet ikkonċernati għall-possibbiltà li jikkontestaw ir-Regolament ta' Implimentazzjoni (UE) 2017/326 quddiem il-Qorti Ġenerali tal-Unjoni Ewropea, f'konformità mal-kundizzjonijiet stipulati fir-raba' u fis-sitt paragrafi tal-Artikolu 263 tat-Trattat dwar il-Funzjonament tal-Unjoni Ewropea. Għall-korrettezza, qed tinġibed l-attenzjoni tal-individwi u l-entitajiet inklużi fl-Anness I għall-possibbiltà li jressqu applikazzjoni quddiem l-awtoritajiet kompetenti fl-Istat(i) Membru/Membri rilevanti, kif elenkati fl-Anness II tar-Regolament (KE) Nru 881/2002, sabiex jiksbu awtorizzazzjoni biex jużaw fondi u riżorsi ekonomiċi ffriżati għal bżonnijiet essenzjali jew għal pagamenti speċifiċi skont l-Artikolu 2a ta' dan ir-Regolament.
Extracted from C_062_2017.html